Յովանա Ռապորտ

Յովանա Ռապորտ (, ծն. Վոյնովիչ, , փետրվարի 18, 1992, Տրստենիկ, Հարավսլավիայի Սոցիալիստական Ֆեդերատիվ Հանրապետություն), սերբ-ռումինուհի, նախկինում հարավսլավացի և չեռնոգորացի, շախմատիստ, կանանց գրոսմայստեր (2009 թվական)։ Չեռնոգորիայի շախմատի կանանց առաջնության կրկնակի հաղթող (2009, 2010)։ Սերբիայի շախմատի կանանց առաջնության հաղթող (2014 թվական)։

Կենսագրություն 
Շախմատի Եվրոպայի և աշխարհի պատանեկան առաջնությունների բազմակի մասնակից տարիքային տարբեր խմբերում։ Իր լավագույն արդյունքին նա հասել է 2002 թվականին՝ ներկայացնելով Հարավսլավիան, մինչև 10 տարեկան աղջիկների շախմատի աշխարհի առաջնությունում և գրավել է երրորդ տեղը։ Երեք անգամ նա խաղացել է Չեռնոգորիայի հավաքականում մինչև 18 տարեկան աղջիկների շախմատի Եվրոպայի թիմային առաջնությունում (2007-2009), որտեղ թիմային հաշվարկում նվաճել է արծաթ (2008) և բրոնզ (2007), և երկու ոսկե մեդալ (2008)։ Անհատական մրցաձևում՝ 2  ոսկի (2008,2009) և արծաթե (2007) մեդալներ ։

Նա Չեռնոգորիայի շախմատի կանանց առաջնությունների բազմակի հաղթող է, որում երկու անգամ առաջինն էր (2009, 2010), ինչպես նաև նվաճել է արծաթ (2008) և բրոնզ (2007)։ 2014 թվականին նա գերազանց հանդես եկավ Սերբիայի կանանց շախմատի առաջնությունում ։

2009 թվականին Անթալիայում նա հաղթել է Միջերկրական կանանց շախմատի առաջնությունում։ 2011 թվականին Պանչևոյում հաղթել է կանանց շախմատի միջազգային մրցաշարում։

Ներկայացրել է Չեռնոգորիայի և Սերբիայի հավաքականները հինգ շախմատային օլիմպիադաներում (2008-2016) և հինգ շախմատի Եվրոպայի թիմային առաջնություններում (2007-2015)։ 2015 թվականին Եվրոպայի շախմատի թիմային առաջնությունում նա նվաճել է անհատական ոսկե մեդալ։

Մրցաշարերում ունեցած հաջողությունների համար ՖԻԴԵ-ն 2008 թվականին նրան շնորհեց միջազգային վարպետի կոչում կանանց մեջ , իսկ 2009 թվականին՝ միջազգային գրոսմայստերի կոչում կանանց մեջ ։ Նա դարձավ առաջին չեռնոգորացի շախմատիստ, ում շնորհվեց գրոսմայստերի կոչում։

Անձնական կյանք 
2016 թվականին նա ամուսնացել է ծագումով հունգարացի գրոսմայստեր Ռիխարդ Ռապորտի հետ (ծն. 1996 թ.)։ Նրանք բնակություն են հաստատել Սերբիայի մայրաքաղաք Բելգրադում։

Ծանոթագրություններ

Արտաքին հղումներ 

Սերբ շախմատիստներ
Շախմատի կանանց գրոսմայստերներ